ai4bharat/Pralekha huggingface dataset:
وزیراعظم کا دفتر
وزیراعظم جے پور میں پتریکا گیٹ کا افتتاح کریں گے
نئی دہلی، 07 ستمبر ، 2020 / وزیر اعظم جناب نریندر مودی 08 ستمبر 2020 کو دن میں گیارہ بجے ویڈیو کانفرنس کے ذریعے جے پور میں پتریکا گیٹ کا افتتاح کریں گے۔
یہ علامتی دروازہ جے پور میں جواہر لال نہرو مارگ پر اخبارات کے پتریکا گروپ کی طرف سے بنایا گیا ہے۔
وزیراعظم جناب مودی اس موقعے پر گروپ کے چیئر مین کی لکھی ہوئی دو کتابوں کا اجرابھی کریں گے۔
اس پروگرام کو ڈی ڈی نیوز پر رواں نشر کیا جائے گا۔
۔۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U – 5159
(
وزارت اطلاعات ونشریات
آزادی کا امرت مہوتسو: علاقائی آؤٹ ریچ بیورو نے این وائی کےاور این ایس ایس اکائیوں کے اشتراک سے 'فریڈم واک' کا اہتمام کیا
ملک کی آزادی کے 75 سال مکمل ہونے کے موقع پر آزادی کا امرت مہوتسو کے ایک حصے کے طور پر وزارت اطلاعات و نشریات کی جانب سے ہفتہ بھر کی تقریبات کا اہتمام کیا جا رہا ہے۔ اس کے تحت ، علاقائی آؤٹ ریچ بیورو ، حیدرآباد نے آج شہر میں2 کے‘فریڈم واک’ کا اہتمام کیا۔ عثمانیہ یونیورسٹی کے مختلف کالجوں کے طلباء اور نہرو یووا مرکز کے رضاکاروں اور این ایس ایس یونٹس نے نیکلس روڈ پر چلنے والے پروگرام میں جوش و خروش سے حصہ لیا۔
ڈائریکٹر جنرل  جناب ایس وینکٹیشور اور ڈائریکٹر  محترمہ پاٹل اور ڈپٹی ڈائریکٹر جناب  مانس کرشن کانت نے حیدرآباد اور رنگا ریڈی اضلاع میں این ایس ایس اور این وائی کے کوآرڈینیٹرز کی موجودگی میں تین رنگوں والے غباروں کو ہوا میں اڑانے کے ساتھ'فریڈم واک' کو جھنڈی دکھاکر روانہ کیا۔
اس موقع پر ڈائریکٹر جنرل  جناب ایس۔ وینکٹیشور نے کہا کہ 'فریڈم واک' کا مقصد ہندوستان کی آزادی کے 75 سال مکمل ہونے کے موقع پر ملک بھر میں منائے جانے والے 'آزادی کا امرت مہوتسو' کی اہمیت سے آگاہ کرنا ہے۔ جناب وینکٹیشور نے کہا‘‘آئیکونک ویک’’ کے تحت 23 سے 29 اگست تک وزارت اطلاعات و نشریات کے مختلف میڈیا یونٹس جیسے پی آئی بی ، آر او بی ، پبلی کیشنز ڈویژن ، دوردرشن اور آل انڈیا ریڈیو علاقائی سطح پرمختلف پروگراموں کاانعقاد کررہے ہیں ، جن میں علاقائی سطح پر مجاہدین آزادی کی شراکت کو اجاگر کیا جارہا ہے۔محترمہ شروتی پاٹل ، ڈائریکٹر آر او بی اور پی آئی بی ، حیدرآباد نے کہا کہ ان سرگرمیوں کا مقصد ہمارے نوجوانوں میں ملک کے لیے فخر کا جذبہ پیدا کرنا اور قوم کی خدمت کے لیے خود کو پھر سے سرشار کرنا ہے۔
کثیر تعداد میں این وائی کے اور این ایس ایس کے رضاکاروں اور شہریوں نے 'فریڈم واک' میں حصہ لیا۔ انہوں نے ہاتھ میں پلے کارڈز اٹھا رکھے تھے ، جن پر ممتاز مجاہدین آزادی کے بیانات لکھے ہوئے تھے۔
سٹرک ٹرانسپورٹ اور شاہراہوں کی وزارت
جناب نتن گڈکری نے مہاراشٹر کے سولاپور میں 8,181 کروڑ روپے کے 292 کلومیٹر کے 10 نیشنل ہائی وے پروجیکٹوں کا افتتاح کیا
سڑک ٹرانسپورٹ اور شاہراہوں کے مرکزی وزیر جناب نتن گڈکری نے آج مہاراشٹر کے سولاپور میں 8,181 کروڑ روپے کے 292 کلومیٹر کے 10 نیشنل ہائی وے پروجیکٹوں کا افتتاح کیا۔
وزیر موصوف نے کہا کہ یہ سڑک پروجیکٹ، جو سولاپور ضلع اور اس کے ماحول کو ملک کے مرکزی دھارے میں لانے کی صلاحیت رکھتے ہیں، سولاپور کے لوگوں کی بھلائی اور ترقی کے لیے اہم ہوں گے۔ انہوں نے کہا کہ ان منصوبوں سے شہر میں ٹریفک کو منظم کرنے اور حادثات اور ماحولیاتی آلودگی کے واقعات کو کم کرنے میں مدد ملے گی۔ انہوں نے مزید کہا کہ ضلع کے دیہی علاقوں کو شہر سے جوڑنا آسان ہوگا۔
جناب گڈکری نے کہا کہ سڑکوں کے نیٹ ورک کو مضبوط کرنا سولاپور ضلع کے لیے بہت اہمیت کا حامل ہے جس میں سدھیشور مندر، اکل کوٹ، پنڈھارپور جیسے اہم مندر ہیں۔ انہوں نے کہا کہ ان عوامل کو ذہن میں رکھتے ہوئے بنائے گئے یہ ہائی وے منصوبے شہر اور ضلع میں روحانی مقامات تک رسائی کو آسان بنائیں گے اور زرعی سامان کی باقاعدہ نقل و حمل میں بھی مدد کریں گے۔
سولاپور ضلع میں پانی کی بار بار کی کمی کو دور کرنے کے لیے وزیر نے کہا کہ سولاپور ضلع میں 2016-17 سےاین ایچ اے آئی کے ذریعہ بلڈھانہ طرز کی طرز پر کئی جھیلیں تعمیر کی گئی ہیں۔ انہوں نے کہا کہ بہت سے دستیاب آبی ذخائر کو گہرا کیا گیا اور ان سے حاصل کی گئی مٹی اور پتھروں کو سڑک کی تعمیر میں استعمال کیا گیا۔ انہوں نے کہا کہ اس کے ذریعہ سولاپور ضلع کے تقریباً 73 گاؤں پانی کی زد میں آ گئے ہیں۔ علاقے میں پانی کی سطح میں 6,478 ٹی ایم سی کا اضافہ ہوا ہے اور 561 ہیکٹر رقبہ سیراب ہو گیا ہے۔ انہوں نے مزید کہا کہ اس منصوبے سے 2 واٹر سپلائی اسکیموں کو فائدہ ہوا ہے اور علاقے میں 747 کنویں ریچارج ہو چکے ہیں۔
الیکٹرانکس اور اطلاعات تکنالوجی کی وزارت
آدھار کی تصدیق کرنے سے پہلے رہائشیوں کی باخبر رضامندی حاصل کریں: درخواست کرنے والے اداروں کو یو اے آئی ڈی اے آئی کی ہدایت
یونک آئیڈینٹی فکیشن اتھارٹی آف انڈیانے درخواست کرنے والے اداروں کے لئے اپنے نئے اصول و ضوابط میں اُجاگر کیا ہے کہ اداروں کو آدھار تصدیق کرنے سے پہلے شہریوں کی باخبر رضامندی یا تو کاغذ پر یا الیکٹرونک طور سے حاصل کرنے کی ضرورت ہوتی ہے۔
یو آئی ڈی اے آئی نے آر ای سے بصد اصرار کہا ہے کہ جو لوگ آن لائن تصدیق کرتے ہیں، وہ اس بات کو یقینی بنائیں کہ شہری جمع کئے جارہے ڈاٹا کی نوعیت اور آدھار تصدیق کے مقاصد سے بخوبی واقف ہوں۔
اس نے اُجاگر کیا ہے کہ رضامندی لینے سمیت تصدیق لین دین کے لاگ صرف آدھار ضابطوں میں مقرر شدہ مدت کےلئے رکھے جاتے ہیں اور مذکورہ وقت کی مدت کے خاتمے کے بعد ایسے لاگ کی تصحیح بھی آدھار ایکٹ اور اس کے ضابطوں کے مطابق کی جائے گی۔
آر ای شہریوں کو آدھار کی تصدیق کی خدمات فراہم کرنے میں لگے ہوئے ہیں۔آر ای تصدیق کے مقاصد سے مرکزی شناخت ڈاٹا ریپوزٹری کو آدھار نمبر اور ڈیموگرافک ؍بایومیٹرک او ٹی پی معلومات جمع کرنے کے لئے ذمہ دار ہے۔
یوآئی ڈی اے آئی نے اس بات پر بھی روشنی ڈالی ہے کہ آر ای کو شہریوں کے تئیں نرم ہونا چاہئے اور انہیں تصدیق کاری لین دین کے لئے استعمال کئے جارہے آدھار نمبروں کے تحفظ اور رازداری کے بارے میں مطمئن کرنا چاہئے۔
اتھارٹی نے آر ای پر یہ بھی زور دیا ہے کہ وہ تصدیق کاری کے آس پاس کسی بھی مشکوک سرگرمی جیسے شہریو ں کے ذریعے مشکوک معلومات یا کسی تصدیق کار آپریٹرکے ذریعے کسی بھی سمجھوتے یا دھوکہ دہی کے بارے میں فوراً یو آئی ڈی اے آئی کو رپورٹ کریں۔
آر ای کو عام طورپر آدھار نمبر کےپہلے 8عدد کو چھپائے یا ترمیم کئے بغیر آدھار کو فیزیکل یا الیکٹرونک شکل میں اسٹور نہیں کرنا چاہئے۔یوآئی ڈی اے آئی نے آر ای کو صرف آدھار نمبر کو اسی صورت میں اسٹور کرنے کی ہدایت کی ہے،جب وہ ایسا کرنے کا مجاز ہو اور یو آئی ڈی اے آئی کے ذریعے مقرر شدہ طور طریقے سے کررہا ہو۔
اس نے آر ای کو شہریوں کے لئے مؤثر شکایت نظم سسٹم مہیا کرنے اور قانون و ضابطوں کے تحت ضروری کسی بھی حفاظتی آڈٹ کے لئے یو آئی ڈی اے آئی اور اس کے ذریعے نامزد دیگر ایجنسیوں کے ساتھ تعاون کرنے کو کہا ہے۔
محنت اور روزگار کی وزارت
زرعی اور دیہی مزدوروں کے لئے صارفین کی قیمتوں کا آل انڈیا انڈیکس- ستمبر 2021
زرعی اور دیہی مزدوروں کے لئے صارفین کی قیمتوں کے آل انڈیا انڈیکس- ستمبر 2021 میں 1 پوائنٹ اور 2 پوائنٹس کا اضافہ ہو کر یہ با لترتیب 1067  اور 1076  پوائنٹس پر آ گیا ۔ زرعی مزدوروں اور دیہی مزدوروں کے عام انڈیکس میں یہ اضافہ ایندھن اور لائٹ گروپ اور ملبوسات ، بیڈنگ ، اور فٹ ویئر گروپ میں 1.93 اور 1.86 پوائنٹس نیز 0.75 اور 1.45 پوائنٹس کے بالترتیب اضافے کی وجہ سے ہوا ہے۔ یہ اضافہ آگ جلانے والی لکڑی ، مٹی کے تیل ، شرٹنگ کے سوتی کپڑے  ، چمڑے کے جوتے چپّل ، پلاسٹک کے جوتے چپّل کی قیمتوں میں اضافے کی وجہ سے ہوا ہے ۔
انڈیکس میں یہ کمی بیشی ریاستوں میں الگ الگ ہوئی ہے ۔ زرعی مزدوروں کے سلسلے میں اس میں 16 ریاستوں میں 1 سے 17 پوائنٹس کاا ضافہ ہوا ہے اور 4 ریاستوں میں ایک سے 10 پوائنٹس کی کمی ہوئی ہے ۔ کرناٹک کے پاس ایک ہزار 244 پوائنٹس ہے اور وہ انڈیکس میں سر فہرست ہے جبکہ ہماچل پردیش کو 856 پوائنٹس حاصل ہیں اور وہ فہرست سب سے نیچے مقام پر ہے ۔
دیہی مزدوروں کے سلسلے میں ، 16 ریاستوں میں 1 سے 12 پوائنٹس کا اضافہ ہوا جبکہ 4 ریاستوں میں 1 سے 8 پوائنٹس کی کمی واقع ہوئی ۔ کرناٹک کو 1239 پوائنٹس حاصل ہیں اور وہ انڈیکس میں سب سے اوپر ہے جبکہ بہار کو 881 پوائنٹس حاصل ہے اور وہ انڈیکس میں سب سے نیچے ہے ۔
محنت اور روزگار کے پرنسپل ایڈوائزر جناب ڈی پی ایس نیگی نے کہا کہ ریاستوں میں ، زرعی اور دیہی مزدوروں سے متعلق ،صارفین کی قیمتوں کے انڈیکس میں زیادہ سے زیادہ اضافہ ہماچل پردیش میں ہوا ہے  ۔ اصل میں یہ اضافہ دلہن ، سرسوں کے تیل ،دودھ، سبزیوں اور پھلوں ، مٹی کے تیل ، شرٹنگ کپڑا سوتی ، پلاسٹک چپّل ، بس کرائے میں اضافے کی وجہ سے ہو ا ہے ۔ اس کے بر خلاف زرعی مزدوروں سے متعلق ، صارفین کی قیمتوں کے انڈیکس میں زیادہ سے زیادہ کمی تمل ناڈو میں  اور دیہی مزدوروں کے سلسلے میں آندھرا پردیش اور تمل ناڈو ریاستوں میں  جو چاول ، جوار ، باجرا، راگی ، تور دال، گوشت، بکرے ، پیاز ہری مرچ، لال مرچ، املی ، سبزیوں اور پھلوں کی قیمتوں میں اضافے کی وجہ سے ہوا ہیں ۔
ش ح۔ا س ۔ ر ب
U. NO. 12059
(Visitor Counter : 112
وزیراعظم کا دفتر
وزیراعظم 16 فروری کو بنیادی ڈھانچہ کے شعبہ میں بجٹ کے موثر نفاذ کے لئے لائحۂ عمل سے متعلق صلاح و مشورے کے لئے منعقد ہونے والے ویبینار سے خطاب کریں گے
نئی دہلی، 15/فروری 2021 ۔ وزیر اعظم جناب نریندر مودی 16فروری 2021 کو شام 4 بجے بنیادی ڈھانچہ کے شعبہ میں مرکزی بجٹ 2021-22 کے مؤثر نفاذ کے لئے لائحۂ عمل سے متعلق صلاح و مشورے کے لئے منعقد ہونے والے ویبینار سے خطاب کریں گے۔
ویبینار کے بارے میں
ویبینار میں 200 سے زیادہ پینلسٹوں کی شرکت ہوگی، جن میں بڑے مالی اداروں اور فنڈس کے نمائندگان، کنسیشنائر اور کنٹریکٹر، کنسلٹینٹ اور موضوع کے ماہرین شامل ہیں۔ یہ پینلسٹ بنیادی ڈھانچہ کے فروغ سے متعلق رفتار اور معیار کو بہتر بنانے سے متعلق اپنے خیالات مشترک کریں گے، جس میں خصوصی توجہ ایڈوانس ٹیکنالوجی اور اس شعبہ میں زیادہ سے زیادہ سرمایہ کاری راغب کرنے پر ہوگی۔
اس کے بعد دو متوازی بریک آؤٹ اجلاس ہوں گے، جن میں وزارتوں کے گروپ کے سینئر اہلکاروں اور بین شعبہ جاتی ماہرین کے درمیان تبادلہ خیال ہوگا، تاکہ بجٹ کے تصور کو نافذ کرنے کے عمل میں تیزی لانے کے لئے نافذ کئے جانے والے پروجیکٹوں کی ایک فہرست تیار کی جاسکے اور نفاذ کے لائحۂ عمل سے متعلق ایک مسودہ بھی تیار کیا جاسکے۔ حتمی حکمت عملی کے نفاذ کے لئے حصص داروں کے ساتھ صلاح و مشورے کا منصوبہ بھی تیار کیا گیا ہے۔
نائب صدر جمہوریہ ہند کا سکریٹریٹ
نائب صدر جمہوریہ نے ملک کے ترقیاتی ایجنڈے کو آگے بڑھانے کے لئے عالمی برادری کے ساتھ پائیدار مذاکرات پر زور دیا
ہندوستان غیر ملکی سرمایہ کاری کی پسندیدہ منزل ہے: نائب صدر جمہوریہ
انڈین کونسل آف ورلڈ افیئرس پر ‘‘ پڑوسی پہلے’’ کا نظریہ اپنانے پر زور دیا: نائب صدر جمہوریہ
انڈین کونسل آف ورلڈ افیئرس کی گورننگ کونسل کے 17 ویں اور گورننگ باڈی کے 18 ویں اجلاس کی صدارت کی
نئی دہلی،4اکتوبر/ نائب صدر جمہوریہ ہند جناب ایم وینکیا نائیڈو نے زور دے کر کہا ہے کہ ہندوستان کو عالمی برادری کے ساتھ پائیدار اور مفید مطلب مذاکرات کے ذریعے ملک کے ترقیاتی ایجنڈے کو آگے بڑھانا چاہئے اور ایک خوشحال اور ہم آہنگ دنیا کی تخلیق کرنی چاہئے۔
جناب وینکیا نائیڈو سپرو ہاؤس نئی دلی میں انڈین کونسل آف ورلڈ افیئرس  کی گورننگ باڈی کے 18 ویں اجلاس سے خطاب کر رہے تھے۔ انہوں نے کہا کہ آج ملک میں انتہائی تیز رفتاری کے ساتھ مثبت تغیرات رونما ہو رہے ہیں۔
جناب نائیڈو نے کہا کہ ہندوستان معاشی اعتبار سے ایک فعال ملک ہے۔اور اسے غیر ملکی سرمایہ کاری کی پسندیدہ منزل مقصود کی حیثیت حاصل ہے۔ انہوں نے مزید کہا کہ ہر سطح پر مجموعی ترقی اور تغیراتی اصلاحات پر زور دیا جانا چاہئے۔ جناب نائیڈو نے مزید کہا کہ ہندوستان کی مضبوط اور توانا سفارتی رسائی اور دیگر ملکوں کے ساتھ تعلقات کے نتیجے میں ہندوستان کو عالمی برادری میں ایک اہم ملک کی حیثیت حاصل ہے اور اب ہمیں اپنی کامیابیوں پرزورد یتے ہوئے آگے بڑھنا چاہئے۔
نائب صدر جمہوریہ موصوف انڈین کونسل آف ورلڈ افیئرس کے صدر بھی ہیں۔ انہوں نے گورننگ کونسل کے 17 ویں اجلاس کی صدارت کی۔ انہوں نے اپنی صدارتی تقریر میں کہا کہ مکمل اور پوری طرح سے روبتغیر وہ عالمی پس منظر جو ہر شہری کی زندگی کو متاثر کرتے ہیں۔ تحقیق کے میدان میں نمایاں پیش رفت اور ماہرین اور عوام الناس میں بیداری پیدا کرنے کے لئے کونسل کے بہتر کام کی ستائش کرتے ہوئے جناب وینکیا نائیڈو نے مشورہ دیا کہ ‘‘ پڑوسی پہلے ’’ کے نظریے کو اولیت دی جانی چاہئے اور پڑوسی ملکوں کے اپنے ہم منصبوں کے ساتھ مذاکرات کرنی چاہئے۔ انہوں نے محققین پر زور دے کر کہا کہ مزید حقیقی سوچ پیدا کی جائے اور نتائج کے معیار کو بہتر بنایا جائے۔
اس اجلاس کے موقع پر وزیر خارجہ جناب ایس جئے شنکر راجیہ سبھا کے اراکین پارلیمانی جناب ونے سہستر بدھے ،جناب آنند شرما ،لوک سبھا کے اراکین پارلیمان جناب جامیانگ شیرنگ نانگیان اور محترمہ انوپریا پٹیل ، انڈین کونسل آف ورلڈ افیئرس کے ڈائرکٹر جنرل ڈاکٹر ٹی ۔ سی ۔اے۔راگھون اور دیگر سرکردہ ماہرین اور سرکار اور کونسل کے دیگر معزز افسران نے شرکت کی۔
وزارت خزانہ
انکم ٹیکس محکمے نے جھارکھنڈ میں کئی مقامات پرچھاپہ ماری کی
نئی دہلی29؍جولائی: محکمہ انکم ٹیکس نے 28جولائی ، 201کو جھارکھنڈ میں تعمیرات اور ریئل اسٹیٹ کاکاروبارکرنے والے ایک اہم گروپ کے خلاف تلاشی مہم چلائی۔ یہ تلاشی 28جولائی ، 2021کو رانچی اورکولکاتہ میں شروع ہوئی ۔ مہم کے تحت گروپ کے 20سے زائد احاطوں میں چھاپے ماری کی گئی ۔
چھاپے ماری میں پایاگیا کہ گروپ کے کھاتوں میں بدانتظامی اورگڑبڑی تھی ۔ جس کے پیش نظرگروپ کے ذریعہ محکمہ انکم ٹیکس کو دیئے گئے آڈٹ سرٹیفیکٹ اوربیانوں کی صداقت کی جانچ کی جارہی ہے ۔ تلاشی مہم کے دوران ملی تفصیلات کے مطابق یہ دیکھا گیا کہ یہ گروپ عمارتوں کی تعمیری کام اورریئل اسٹیٹ کا کاروبارکرتے ہوئے رقم کی بہت اعلیٰ سطح پرلین دین کررہاہے اور خریداری کئے جانے والے زمین ومکانات وآمدنی سے متعلق بیشتررقم نقدمیں حاصل کررہاہے ۔ جس کا حساب لگایاجانا بہت مشکل ہے ۔ اس طرح سے جمع کی گئی نقد رقومات کاایک بڑاحصہ فرضی شیئرز کی خریداری اور فرضی کمپنیوں سے غیرمحفوظ طریقے سے لون کے ضمن میں کاروبارمیں لایاجارہاہے ۔ جانچ میں پتہ چلاکہ کم از کم 8فرضی کمپنیاں اس میں شامل تھیں ۔ محض کاغذات پرموجود ان فرضی کمپنیوں کے ڈائرکٹرز کے طورپر رشتہ داروں اوربہت کم وسائل اورمالیت رکھنے والے لوگوں کو اس میں شامل کیاگیاتھا ۔ ان ڈائرکٹرز نے یہ تسلیم کیاہے کہ وہ محض دکھائے کے ڈائرکٹرتھے اوریہ گروپ جہاں بھی انھیں دستخط کرنے کے لئے کہتا، وہ وہاں دستخط کردیاکرتے تھے ۔ 25کروڑروپے کے غیرمحفوظ قرض اورفرضی شیئرز اورپونجی کے لین دین کا پتہ چلاہے ، اس گروپ میں پیسہ لگانے والی فرضی کمپنیوں کا وجود کولکاتہ میں کہیں نہیں ہے ۔ فرضی کمپنیوں کے شیئرز، پونجی اورغیرمحفوظ قرض حاصل کرنے والی اہم کمپنیوں کے ملازمین کو ڈائرکٹربنائے جانے کے تعلق سے انھیں مجرم گرداناگیاہے اوراس تعلق سے ملے دستاویزات کو ضبط کرلیاگیاہے ۔
گروپ نے رانچی کے باہری علاقے میں 1458ایکڑزمین کا بہت بڑا حصہ خریداتھا اوروہاں رہائشی اپارٹمنٹ کی تعمیر اورخریدوفروخت کرکے ریئل اسٹیٹ کا کاروبارکھڑاکیاتھا۔ جانچ میں یہ بھی پایاگیاہے ، زمین کے اسٹامپ کی فیس اس کی اصلی قیمت کے دسویں حصے سے بھی کم پر رجسٹری کرایاگیاہے ۔ دلالوں کو کروڑوں کی نقدرقم دی گئی ہے ۔ زمین کی خریداری کے تعلق سے بھی کروڑوں روپے بے دریغ خرچ کئے گئے ہیں۔ زمین کی خریداری کرنے والوں کی بھی تلاشی لی گئی ہے اورانھوں نے بھی تسلیم کیاہے کہ رجسٹرڈ دستاویزمیں شامل 25فیصد سے زیادہ کی آراضی جنگل کی زمین ہے ، جو ان کے اختیارمیں نہیں ہے اورجس کے لئے انھیں کوئی معاوضہ بھی نہیں ملاہے ۔ تلاشی کے دوران پائے گئے ثبوتوں میں یہ واضح ہواہے کہ گروپ نے فرضی طریقے سے 300ایکڑسے زائد جنگل کی زمینوں کو اپنے نام رجسٹری کرالی ہے ۔
گروپ کے احاطوں میں 50لاکھ روپے غیرقانونی نقد رقم ضبط کی گئی اور3لاکر برآمد کئے گئے اورانھیں تفتیش کے لئے سیزکردیاگیاہے ۔ ابتدائی ثبوتوں سے 50کروڑروپے سے زائد کی ٹیکس چوری کوپتہ چلاہے ۔
تلاشی کے بعد جانچ کے دائرے کو وسیع کردیاگیاہے اوریہ بھی اندازہ لگایاجارہاہے کہ ٹیکس چوری کے اعدادوشمارمیں مزید اضافہ ہوسکتاہے ۔
بہت چھوٹی، چھوٹی اور درمیانی صنعتوں کی وزارت
آئی آئی ٹی، دہلی میں نئے کھادی انڈیا آؤٹ لیٹ کا آغاز
کھادی کو نوجوانوں کے ساتھ جوڑنے کی کوشش میں، کے وی آئی سی نے گاندھی جینتی کے موقع پر آئی آئی ٹی کیمپس، دہلی میں ایک نئے تجدید شدہ کھادی انڈیا آؤٹ لیٹ کا افتتاح کیا ہے۔ عزت مآب وزیر اعظم جناب نریندر مودی کے کلیئر کال - کھادی فار نیشن کے وژن سے متاثر ہوکر؛ کھادی برائے فیشن اور تبدیلی کے لیے کھادی- جناب منوج کمار، چیئرمین-کے وی آئی سی نے آج آئی آئی ٹی شاپنگ کمپلیکس میں آؤٹ لیٹ کا آغاز کیا۔
وزیر اعظم جناب نریندر مودی نے 26 ستمبر 2023 کو بھارت منڈپم میں جی 20 یونیورسٹی کنیکٹ فنالے کے دوران اپنے خطاب میں کھادی کے کردار پر زور دیا ہے۔ انہوں نے ہندوستان کے نوجوانوں سے کہا کہ وہ 'مقامی کے لیے آواز' بن کر اپنی طاقت کا مظاہرہ کریں۔ سودیشی اور آتم نربھر بھارت کی حوصلہ افزائی کے لیے، فیشن کے لیے پسندیدہ کپڑے کے طور پر قوم کے کپڑے 'کھادی' پہنیں۔ انہوں نے کالج کے طلبا پر زور دیا کہ وہ اپنے کالجوں میں کھادی پہنیں اور اس لیے آئی آئی ٹی کیمپس، دہلی میں کھادی گرام ادیوگ بھون کا آغاز نوجوان طلباء کے لیے ان کی دہلیز پر نوجوان ڈیزائنوں تک رسائی کے لیے ایک قدم ہے۔
نئے آؤٹ لیٹ کے آغاز کے ساتھ، چیئرمین کے وی آئی سی اور جناب ناگیندر رگھوونشی، ممبر، کمیشن کے وی آئی سی نے کھادی اداروں کے تعاون سے سینٹر آف ایکسیلنس فار کھادی  کے ڈیزائن کردہ ملبوسات کے نئے مجموعہ کی بھی نقاب کشائی کی۔
سی او ای کے کا تصور ایم ایس ایم ای کی وزارت نے نیشنل انسٹی ٹیوٹ آف فیشن ٹیکنالوجی  کے ساتھ مل کر کھادی اینڈ ولیج انڈسٹری کمیشن  کی مدد کرنے کے لیے بنایا تھا، جس کا مقصد نوجوان سامعین اور عالمی مارکیٹ تک رسائی حاصل کرنا تھا۔ اس سینٹر کو دہلی میں ایک مرکز اور ترجمان ماڈل کے طور پر قائم کیا گیا ہے، بنگلورو، گاندھی نگر، کولکتہ اور شیلانگ بطور ترجمان۔
کھادی ایک سانس لینے کے قابل، پائیدار اور قدرتی اصل کا کپڑا ہے۔ یہ سردیوں میں گرم اور گرمیوں میں ٹھنڈا ہوتا ہے۔ ہاتھ کی کتائی اور ہاتھ سے بنائی کے عمل کی وجہ سے، یہ پائیدار اور برقی توانائی کے لئے نیوٹرل ہے۔ وزیر اعظم کی کوششوں کے ذریعے اس کی وسیع تر قبولیت اور عالمی رسائی دیہی علاقوں میں متعدد خاندانوں کے لیے بہتر روزی روٹی کمانے کی امید لاتی ہے۔
کھادی کو پرکشش بنانے اور متحرک رنگوں اور دلچسپ سلیوٹس کو متعارف کروا کر نوجوان سامعین کو دلکش بنانے کے لیے ملبوسات کی ایک نئی رینج بنائی گئی ہے۔ کھادی اداروں کو سی او ای کے ٹیم نے آئی آئی ٹی آؤٹ لیٹ کے ذریعے خوردہ فروشی کے لیے 9 طرز کے ملبوسات کی معیاری اور معیاری پیداوار کے لیے رہنمائی کی ہے۔ یہ دکان کھادی کو ایک نئے بیانیے میں پیش کرنے کی لہر کا آغاز کرنے والا پہلا ادارہ ہوگا۔
صدر جمہوریہ کا سکریٹریٹ
صدر جمہوریہ ہند 4 فروری سے 7 فروری تک کرناٹک اور آندھرا پردیش کا دورہ کریں گے
نئی دہلی، 03 فروری 2021: صدر جمہوریہ ہند جناب رام ناتھ کووِند 4 فروری سے 7 فروری 2021 تک کرناٹک اور آندھرا پردیش کا دورہ کریں گے۔
صدر جمہوریہ ہند 4 فروری 2021 کی شام کو بنگلورو کے لیے روانہ ہوں گے۔ 5 فروری 2021 کو صدر جمہوریہ فضائیہ کے اسٹیشن، یلہنکا، بنگلورو میں ایئر انڈیا۔21 کے اختتامی اجلاس سے خطاب کریں گے۔ صدرجمہوریہ 6 فروری 2021 کو کرناٹک کے کوڈاگو ضلع میں واقع مادی کیری کا دورہ کریں گے اور وہاں پر جنرل تھمیّا کے پشتینی گھر پر ایک میوزیم کا افتتاح کریں گے۔ 7 فروری 2021 کو صدرجمہوریہ بنگلورو میں راجیو گاندھی ہیلتھ سائنسز یونیورسٹی کے 23ویں سالانہ جلسہ تقسیم اسناد کو زینت بخشیں گے۔ اسی دن، نئی دہلی لوٹنے سے قبل وہ آندھرا پردیش کے مدن پلے میں ست سنگ فاؤنڈیشن کے آشرم اور سدوم کے پیپل گرو اسکول کا بھی دورہ کریں گے۔
________
ش ح ۔اب ن
U-1143
(Visitor Counter : 117
وزارات ثقافت
پرکاش جاؤڈیکر کل نوئیڈا میں نیشنل میوزیم انسٹی ٹیوٹ کے نئے کیمپس کا افتتاح کریں گے
نئی دہلی۔29؍جنوری۔مرکز ی وزیر برائے فروغ وسائل انسانی جناب پرکاش جاؤڈیکر کل یعنی بدھ کے روز گیارہ بجے شبح نوئیڈا کے سیکٹر 62  کے اے 19 میں نیشنل میوزیم انسٹی ٹیوٹ کے نئے کیمپس کا افتتاح کریں گے۔ اس اہم تقریب کے افتتاح میں مرکزی وزیر مملکت برائے ثقافت  ڈاکٹر مہیش شرما اور نیشنل میوزیم انسٹی ٹیوٹ  کے وائس چانسلر بھی شرکت کریں گے۔
واضح ہو کہ نیشنل میوزیم انسٹی ٹیوٹ اپنے قیام کے بعد سے ہی ملک میں فنون اور ثقافتی وراثت کے میدان میں تربیت اور تحقیق کے کام کرنے والے سرکردہ اداروں میں سے ایک رہا ہے۔ یہ ادارہ ماسٹر آف آرٹس اور ہسٹری آف آرٹس کے میدان میں پی ایچ ڈی جیسی اعلیٰ تعلیم بھی دیتا ہے۔ علاوہ ازیں اس ادارے میں فن پاروں کی حفاظت اور میوزیالوجی کے شعبے میں بھی پی ایچ ڈی کی اعلیٰ تعلیم دیتا ہے۔
نیشنل میوزیم انسٹی ٹیوٹ آف ہسٹری آف آرٹس ، کنزرویشن اینڈ میڈزیالوجی ، یونیورسٹی کے مساوی ادارے کی حیثیت سے سوسائٹیز رجسٹریشن ایکٹ کے تحت ایک رجسٹرڈ سوسائٹی ہے جس کے لئے سرمایہ کی فراہمی حکومت ہند کی وزارت ثقافت کے ذریعے کی جاتی ہے یہ ادارہ 27 جنوری 1989 کو قائم کیا گیا تھا اور اسی تاریخ کو اس کا اندراج کیا گیا تھا اور 12 اپریل 1989 کو یو جی سی ایکٹ 1956 کی شق نمبر 3 کے تحت اسے یونیورسٹی کے مساوی ادارے کا درجہ تفویض کیا گیا تھا۔ اس ادارے میں 1990 سے ایم اے ، پی ایچ ڈی او رقلیل المدت کورسز کی تعلیم شروع کی گئی تھی۔
اکیڈمک کاؤنسل اور اس کے اعلیٰ ترین ادارے یعنی سوسائٹی کی منظوری کے بعد آرکیالوجی ،  پالیو گرافی ،ای پی گرافی اور نیو مس میٹکس  اسٹرکچرل کنزرویشن اور  کلچرل اینڈ ہیریٹیج مینجمنٹ کے چار نئے کورسز شروع کیے جائیں گے۔ مرکزی وزیر ثقافت اس اکیڈمک کونسل کی اعلیٰ ترین ادارے یعنی سوسائٹی کے چیئرمین ہیں۔
نیشنل میوزیم انسٹی ٹیوٹ  کا نوئیڈا کیمپ
نیشنل میوزیم انسٹی ٹیوٹ  اپنے قیام کے بعد سے ہی نئی دہلی کے جن پتھ پر واقع نیشنل میوزیم کی پہلی منزل سے کام کرتا رہا ہے۔ اس کے ایک آزاد اور خود مختار کیمپس کیلئے تقریباً 12000 مربع میٹر رقبہ زمین نوئیڈا کے سیکٹر 62 کے اے 19 میں نوئیڈا اتھارٹی کے ذریعے الاٹ کی گئی تھی۔ اس ادارے کے مختلف شعبوں کی ضرورت کے مطابق وزارت ثقافت کی قائمہ کمیٹی برائے مالیات نے90.40 کروڑ روپئے کی منظوری دی تھی جس میں دس فیصد مہنگائی بھی شامل ہے۔ اس پروجیکٹ کی تعمیر کاکام سی پی ڈبلیو ڈی کو تفویض کیا گیا تھا ۔
31 جنوری 2015 کو، نیشنل میوزیم انسٹی ٹیوٹ کے چانسلر اور وزیر مملکت برائے ثقافت ڈاکٹر مہیش شرما نے ا س ادارے کی عمارت کا سنگ بنیاد رکھا تھا۔ اس ادارے کی عمار ت کے نقشوں کی تیاری کاکام مکمل ہونے اور این ایم آئی میں شامل دیگر ایجنسیوں سے منظوری کے بعد سی پی ڈبلو ڈی نے اپریل 2017 میں اس عمارت کی تعمیرکا کام شروع کیا تھا۔
۔۔۔۔۔۔۔۔۔۔۔۔۔۔۔۔۔۔۔۔۔۔
U-564
(Visitor Counter : 59
کابینہ
کابینہ نے دی انسٹی ٹیوٹ آف چارٹرڈ اکاؤنٹینٹس آف انڈیا  اور دی چیمبر آف آڈیٹرس آف دی رپبلک آف آذربائیجان  کے درمیان مفاہمت نامہ کو منظوری دی
وزیر اعظم جناب نریندر مودی کی صدارت میں مرکزی کابینہ نے دی انسٹی ٹیوٹ آف چارٹرڈ اکاؤنٹینٹس آف انڈیا  اور دی چیمبر آف آڈیٹرس آف دی رپبلک آف آذربائیجان  کے درمیان مفاہمت نامہ پر دستخط کیے جانے کو منظوری دی ہے۔
تفصیلات:
دی انسٹی ٹیوٹ آف چارٹرڈ اکاؤنٹینٹس آف انڈیا  اور دی چیمبر آف آڈیٹرس آف دی رپبلک آف آذربائیجان  کے درمیان مفاہمت نامہ پر دستخط ہونے سے ممبر مینجمنٹ، پیشہ ورانہ اخلاقیات، تکنیکی تحقیق، سی پی ڈی، پیشہ ورانہ اکاؤنٹینسی ٹریننگ، آڈٹ کوالٹی مانیٹرنگ، اکاؤنٹنگ کے علم کی پیش رفت، پیشہ ورانہ اور دانشورانہ ترقی وغیرہ کے شعبوں میں باہمی تعاون کو قائم کرنے میں مدد ملے گی۔
نفاذ کی حکمت عملی اور اہداف:
آئی سی اے آئی اور سی اے اے آر دونوں آڈٹ، فائننس اور اکاؤنٹنگ پیشہ وروں کی ٹریننگ کے شعبہ میں باہمی تعاون کو مضبوط کرنا چاہتے ہیں۔ آئی سی اے آئی اور سی اے اے آر پیشہ ورانہ اداروں کے ذریعے شائع کتابوں، رسائل اور دیگر اشاعتوں کا لین دین کرنا چاہتے ہیں؛ رسائل میں اور دونوں فریقین کی ویب سائٹ پر آڈٹ اور اکاؤنٹنگ کی ٹریننگ سے متعلق مضامین کو باہمی طور پر شائع کرنا چاہتے ہیں اور مشترکہ کانفرنسوں، سیمیناروں، گول میز کانفرنسوں، آڈٹ، مالیات اور اکاؤنٹنگ کی ترقی پر ٹریننگ کا انعقاد اور فنڈنگ کرنے کی خواہش رکھتے ہیں۔ آئی سی اے آئی اور سی اے اے آر آڈٹ اور اکاؤنٹنگ کے شعبے میں نئے اختراعی طریقوں کے استعمال پر مطالعہ کرنا چاہتے ہیں، جس میں بلاک چین، اسمارٹ کانٹریکٹ سسٹم، روایتی اکاؤنٹگ کے ساتھ کلاؤڈ پر مبنی اکاؤنٹنگ کو اپنانا شامل ہے اور دونوں فریقین بدعنوانی اور منی لانڈرنگ کے خلاف لڑائی میں مشترکہ طور پر تعاون کرنا چاہتے ہیں۔
اثرات:
آئی سی اے آئی کے ممبر مختلف ممالک کے اداروں میں درمیانی سے اعلیٰ سطح کے عہدوں پر فائز ہیں اور وہ کسی ملک کے متعلقہ اداروں کے فیصلے/پالیسی سازی کی حکمت عملیوں کو متاثر کر سکتے ہیں۔ یہ مفاہمت نامہ علم کے لین دین پر توجہ مرکوز کرے گا اور اکاؤنٹینسی کے شعبہ میں اختراعی عمل اور ٹیکنالوجیوں کے استعمال سمیت دونوں فریقین کے دائرہ اختیار میں بہترین طور طریقوں کو مضبوط کرے گا۔
فوائد:
آئی سی اے آئی دنیا کے 45 ممالک کے 69 شہروں میں اپنے چیپٹر اور نمائندہ دفاتر کے وسیع نیٹ ورک کے توسط سے ان ممالک میں جاری روایات کو شیئر کرکے ایک اہم رول ادا کرنے کے لیے پابند عہد ہے، تاکہ حکومت ہند کے ذریعے غیر ملکی سرمایہ کاری کو متوجہ کرنے اور غیر ملکی اداروں کو بھارت میں اپنے دفتر قائم کرنے کے لیے آمادہ کیا جا سکے اور ان ممالک کی بہترین روایات کو اپنایا جا سکے۔ یہ مفاہمت نامہ آئی سی اے آئی اکاؤنٹینسی اور آڈٹ میں خدمات کی برآمد کرکے آذربائیجان کے ساتھ شراکت داری کو مزید مضبوط کرنے کے قابل ہوگا۔
پس منظر:
دی انسٹی ٹیوٹ آف چارٹرڈ اکاؤنٹینٹس آف انڈیا  بھارت میں چارٹرڈ اکاؤنٹینٹس کے پیشہ کے ریگولیشن کے لیے چارٹرڈ اکاؤنٹینٹس ایکٹ، 1949 کے تحت قائم ایک آئینی ادارہ ہے۔ آئی سی اے آئی نے اکاؤنٹینسی اور آڈٹ کو آگے برھانے کے لیے تعلیم، پیشہ ورانہ ترقی، اعلیٰ اکاؤنٹینسی کا نظم، آڈٹ اور اخلاقی معیاروں کے شعبے میں بہت زیادہ تعاون کیا ہے، جسے عالمی سطح پر منظوری حاصل ہے۔ آذربائیجان جمہوریہ میں اکاؤنٹینسی اور آڈٹ کے کام کو ریگولیٹ کرنے کے لیے لاء آف آڈٹ، 1994 ترمیم شدہ، 2004 کے تحت دی چیمبر آف آڈیٹرس آف دی رپبلک آف آذربائیجان  قائم کیا گیا تھا۔
وزارت دفاع
بھارتی فوج 26 سے 29 ستمبر ، 2021 ء تک کولکاتہ میں ’’ بیجویا سانسکرتک مہوتسو ‘‘ کا انعقاد کرے گی
نئی دلّی ،23 ستمبر / 16 دسمبر ، 2021 ء کو بنگلہ دیش کی آزادی کے 50 سال مکمل ہونے اور 1971 ء کی بھارت – پاک جنگ میں پاکستان پر ہندوستان کی فتح کا دن منایا جائے گا ۔ بھارت کی تاریخ میں ، اِس دن کی یاد منانے کے لئے پورے ملک میں سوورنم وِجے وَرش کی تقریبات منائی جا رہی ہیں ۔ جنگ کے دوران بھارت اور بنگلہ دیش کے درمیان ثقافتی رابطوں کو اجاگر کرنے کی خاطر ’’ بیجویا سانسکرتک مہوتسو ‘‘ کے عنوان سے بھارتی فوج کی مشرقی کمان کولکاتہ میں 26 سے 29 ستمبر ، 2021 ء کو ایک مہوتسو کا انعقاد کرے گی ۔ اس موقع پر پانچ کے دوران فلموں کی اسکریننگ ، تھیٹر ڈرامے، میوزک کنسرٹ اور بینڈ وغیرہ سمیت مختلف ثقافتی پروگراموں کا کولکاتہ کے رابندر سدن اور نندن کنونشن سینٹر میں انعقاد کیا جائے گا ۔ ’’ بیجویا سانسکرتک مہوتسو ‘‘ کے پروگرام بھارتی فوج کے سپاہیوں اور مکتی جودھاؤں کی بہادری کی کہانی پیش کی جائے گی اور 1971ء کی جنگِ آزادی کی اِس تاریخی لڑائی میں ، اِن بہادروں کی کہانیاں پیش کی جائیں گی ۔
مشرقی کمان کے فوجی کمانڈر لیفٹننٹ جنرل منوج پانڈے کولکاتہ میں 26 ستمبر ، 2021 ء کو رابندر سدن میں ایک پروگرام کا افتتاح کریں گے ، جس میں میڈیا کے ممتاز افراد تفریح کے شعبے کی شخصیات اور کولکاتہ کی اہم شخصیات ویر ناریوں اور جنگ کے ممتاز افراد کے درمیان موجود ہوں گے ۔ اِس تقریب کی خصوصیات میں فیوژن بینڈ کا ڈسپلے  ، بنگالی کے معروف پلے بیک گلو کاروں کی فن کاری ، 1971 ء کی بھارت – پاک جنگ پر آر ایس آر گروپ کا ایک تھیٹر ڈرامہ شامل ہیں ۔ اس پروگرام میں شرکت کرنے والوں کو وِنٹیج گاڑیوں ، مشرقی کمان کے ساز و سامان کے ساتھ ساتھ پورٹ ولیم ملٹری اسٹیشن کو دیکھنے کا موقع ملے گا ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 9309
(Visitor Counter : 131